Lav et referat af nedenstående tekst:

Tekst:
Julen er ikke bare hjerternes og hyggens fest - for mange er den også forbundet med en aften med øretæver og masser af fadøl til det traditionsrige juleboksestævne i Aabybro. Sådan har det dog ikke været i nogle år på grund af coronapandemien, men nu er juleboksestævnet tilbage - og i fin form. Stor lokal opbakning Og det har stor betydning for den lokale bokseklub, der står for det store arrangement, hvor der plejer at dukke omkring 1000 publikummer op til, at stævnet nu er tilbage. - Det betyder alt, vi har stor opbakning fra det lokale erhvervsliv med sponsoraftaler, dejligt at kunne give noget tilbage til dem, siger formanden for Pandrup Bokseklub, Kasper Bruun, da TV2 Nords reporter Jonas Lindberg mødte ham tirsdag aften i DGI Huset i Aabybro. Den tidligere professionelle bokser Kasper Bruun har været medlem af Pandrup Bokseklub siden han var ni år, og klubben er gennem tiden vokset til at blive en af landets største klubber. Og han ved om nogen, hvad det betyder for bokserne at stå i ringen i Aabybro. - For bokserne er det en oplevelse, de aldrig kommer til at glemme, siger Kasper Bruun.

Referat:
Juleboksestævne er tilbage - og det er en oplevelse for både publikum og boksere, lover bokseformand.